"นักบุญแมรี แม็กดาเลน" โดยฌอร์ฌ เดอ ลา ตูร์
**ฌอร์ฌ เดอ ลา ตูร์** (ฝรั่งเศส: *Georges de La Tour*; 13 มีนาคม พ.ศ. 2136 - 30 มกราคม พ.ศ. 2195) จิตรกรสมัยบาโรกคนสำคัญของประเทศฝรั่งเศสในคริสต์ศตวรรษที่ 17 มีความเชี่ยวชาญทางการเขียนภาพสีน้ำมัน โดยการเน้นการใช้ "ค่าต่างแสง" (*Chiaroscuro*) หรือการใช้ความตัดกันอย่างชัดเจนของแสงและเงา

ชีวิต
-----

ฌอร์ฌ เดอ ลา ตูร์เกิดที่เมืองวิก-ซูร์-แซย์ในแคว้นลอแรนซึ่งถูกผนวกเข้ากับฝรั่งเศสในปี ค.ศ. 1641 ในระหว่างที่เดอ ลา ตูร์ยังมีชีวิตอยู่ จากใบรับศีลจุ่มเดอ ลา ตูร์เป็นลูกของฌ็อง เดอ ลา ตูร์ คนอบขนมปัง และซีบีย์ เดอ ลา ตูร์ ชื่อเดิม มอลีย็อง กล่าวกันว่าซีบีย์มาจากครอบครัวที่มียศศักดิ์ เดอ ลา ตูร์เป็นลูกคนที่สองในบรรดาพี่น้องเจ็ดคน

เราไม่ทราบรายละเอียดการศึกษาเบื้องต้นของเดอ ลา ตูร์ แต่สรุปได้ว่าได้เดินทางไปอิตาลีหรือเนเธอร์แลนด์เมื่อเริ่มงานใหม่ ๆ งานของเดอ ลา ตูร์มีลักษณะเป็นบาโรกแบบธรรมชาติของคาราวัจโจ แต่เดอ ลา ตูร์คงได้ลักษณะนี้มาจาก "การเขียนแบบคาราวัจโจ" จิตรกรชาวเนเธอร์แลนด์ ตระกูลการเขียนภาพแบบอูเทรคท์ (Utrecht School) และจิตรกรทางยุโรปตอนเหนือ เดอ ลา ตูร์มักจะเปรียบกับเฮ็นดริค เทอร์บรุกเก็น (Hendrick Terbrugghen)

ในปี ค.ศ. 1617 เดอ ลา ตูร์ก็แต่งงานกับเลอ แนร์ฟ จากครอบครัวขุนนางย่อย ๆ และในปี ค.ศ. 1620 ก็ได้สร้างสตูดิโอที่เมืองเล็ก ๆ ชื่อ ลูว์เนวีล ระหว่างนี้เดอ ลา ตูร์ก็เขียนภาพเกี่ยวกับศาสนาและฉากอื่น ๆ ในปี ค.ศ. 1638 ก็ได้รับแต่งตั้งในตำแหน่ง "จิตรกรของพระเจ้าแผ่นดิน" (แห่งฝรั่งเศส) นอกจากนั้นเดอ ลา ตูร์ก็ยังทำงานให้ดุ๊กแห่งลอแรนระหว่างปี ค.ศ. 1623–1624 แต่ลูกค้าหลักคือชาวเมืองที่มีฐานะทำให้เดอ ลา ตูร์มีฐานะดี ระหว่างปี ค.ศ. 1639–1642 ไม่มีหลักฐานกล่าวถึงเดอ ลา ตูร์ในลูว์เนวีล ซึ่งอาจจะเป็นเพราะเดอ ลา ตูร์เดินทาง บลันท์มองเห็นว่าลักษณะงานตั้งแต่จุดนี้เริ่มเปลี่ยนไปมีอิทธิพลของ เจอราร์ด ฟาน โฮนท์ฮอร์สต์ เดอ ลา ตูร์มีส่วนเกี่ยวข้องกับขบวนการฟื้นฟูศาสนาในลอแรนที่นำโดยนักบวชลัทธิฟรานซิสกัน เดอ ลา ตูร์จะเขียนภาพจากเรื่องราวศาสนาเป็นส่วนใหญ่ แต่วิธีการวาดภาพของเดอ ลา ตูร์จะเป็นวิธีของศิลปะร่วมสมัย

เดอ ลา ตูร์และภรรยาเสียชีวิตจากโรคระบาดเมื่อปี ค.ศ. 1652 เอเตียน ลูกชายเป็นลูกศิษย์

ภาพเขียน
--------

"คนเล่น Hurdy-gurdy", น็องต์, ประเทศฝรั่งเศส
งานสมัยต้นของฌอร์ฌ เดอ ลา ตูร์แสดงอิทธิพลของคาราวัจโจซึ่งอาจจะได้รับมาจากจิตรกรเนเธอร์แลนด์ร่วมสมัย ภาพ "โกงไพ่" (Le Tricheur) และขอทานทะเลาะกันมาจากผู้ที่เรียกว่า คาราวัจจิสติ และฌัก แบล็องฌ์ (Jacques Bellange) จิตรกรชาวลอแรนด้วยกัน รูปเขียนกลุ่มนี้เชื่อกันว่าเขึยนเมื่อเดอ ลา ตูร์เพิ่งเริ่มเขียนภาพ 

เดอ ลา ตูร์มีชื่อเสียงในการเขียนแสงกลางคืนซี่งคาราวัจจิสตินำมาจากคาราวัจโจและเดอ ลา ตูร์วิวัฒนาการขึ้นอีกมากและนำมาใช้ในการเขียนภาพชีวิตร่วมสมัยและศิลปะศาสนา เดอ ลา ตูร์เริ่มเขียนวิธีนี้ราวต้นคริสต์ทศวรรษ 1640 โดยใช้ความตัดกันอย่างชัดเจนของแสงและเงา ที่เรียกว่า "ค่าต่างแสง" (chiaroscuro), องค์ประกอบที่เป็นเรขาคณิต, และการวางรูปแบบที่ง่าย ๆ ไม่ซับซ้อน งานของเดอ ลา ตูร์ค่อยวิวัฒนาการมามีลักษณะนิ่งและง่ายขึ้นเรื่อย ๆ ซึ่งเป็นการนำคุณค่าของคาราวัจโจมาใช้ซึ่งแตกต่างจากคุณค่าที่ใช้โดยจูเซเป เด รีเบรา (Jusepe de Ribera) และผู้ใช้ "ค่าต่างแสงหนัก" (Tenebrism) อึกกลุ่มหนึ่ง

เดอ ลา ตูร์มักจะเขียนภาพต่อเนื่องของหัวข้อเดียวกัน (คล้ายวิธีที่โกลด มอแนใช้) และมีงานเขียนไม่มาก เอเตียนลูกชายผู้เป็นลูกศิษย์และยากที่จะบอกความแตกต่างของงานเขียนของจิตรกรสองคนนี้ เช่น ภาพ "การศึกษาของพระแม่มารี" ที่พิพิธภัณฑ์ฟริค นครนิวยอร์ก สหรัฐอเมริกา หลังจากเดอ ลา ตูร์เสียชีวิตเมื่อปี ค.ศ. 1652 งานของเดอ ลา ตูร์ก็ลืมกันไปแต่มาพบอีกครั้งโดยเฮอร์มัน ฟอส นักวิชาการชาวเยอรมันเมื่อปี ค.ศ. 1915 และเมื่อมีการแสดงภาพของเดอ ลา ตูร์ที่ปารีสก็ยิ่งทำให้มีผู้สนใจมากขึ้น ในคริสต์ศตวรรษที่ 20 ก็มีการพบภาพเขียนอื่น ๆ ของเดอ ลา ตูร์ นอกจากนั้นก็มีการลอกเลียนโดยมืออาชีพอีกมากตามความต้องการของสาธารณะ ลักษณะบางแง่ของเดอ ลา ตูร์ยังเป็นที่ถกเถียงกันในบรรดานักประวัติศาสตร์ศิลปะ

สมุดภาพ
-------

* "นักบุญเจอโรม"ราว ค.ศ. 1624-1650, พิพิธภัณฑ์ศิลปะเกรอนอบล์, ประเทศฝรั่งเศส"นักบุญเจอโรม"  
ราว ค.ศ. 1624-1650, พิพิธภัณฑ์ศิลปะเกรอนอบล์, ประเทศฝรั่งเศส
* "โจปเยาะเย้ยโดยภรรยา"(Job Mocked by his Wife)ราว ค.ศ. 1625-1650พิพิธภัณฑ์เอพินาล ประเทศฝรั่งเศส"โจปเยาะเย้ยโดยภรรยา"  
(Job Mocked by his Wife)  
ราว ค.ศ. 1625-1650  
พิพิธภัณฑ์เอพินาล  
 ประเทศฝรั่งเศส
* "โกงไพ่"ราว ค.ศ. 1633–1639, พิพิธภัณฑ์ลูฟวร์, ปารีส, ประเทศฝรั่งเศส"โกงไพ่"  
ราว ค.ศ. 1633–1639, พิพิธภัณฑ์ลูฟวร์, ปารีส, ประเทศฝรั่งเศส
* "โกงไพ่" (รายละเอียด)ราว ค.ศ. 1633–1639, พิพิธภัณฑ์ลูฟวร์, ปารีส, ประเทศฝรั่งเศส"โกงไพ่" (รายละเอียด)  
ราว ค.ศ. 1633–1639, พิพิธภัณฑ์ลูฟวร์, ปารีส, ประเทศฝรั่งเศส
* "การประสูติของพระเยซู"?ราว ค.ศ. 1645-1648, พิพิธภัณฑ์ศิลปะเร็น, ประเทศฝรั่งเศส"การประสูติของพระเยซู"?  
ราว ค.ศ. 1645-1648, พิพิธภัณฑ์ศิลปะเร็น, ประเทศฝรั่งเศส
* "การประสูติของพระเยซู"? (รายละเอียด)ราว ค.ศ. 1645-1648, พิพิธภัณฑ์ศิลปะเร็น, ประเทศฝรั่งเศส"การประสูติของพระเยซู"? (รายละเอียด)  
ราว ค.ศ. 1645-1648, พิพิธภัณฑ์ศิลปะเร็น, ประเทศฝรั่งเศส
* "เด็กเป่าตะเกียง"(Knabe bläst in eine Lampe)ราว ค.ศ. 1649, พิพิธภัณฑ์ศิลปะดิจอง, ประเทศฝรั่งเศส"เด็กเป่าตะเกียง"  
(Knabe bläst in eine Lampe)  
ราว ค.ศ. 1649, พิพิธภัณฑ์ศิลปะดิจอง, ประเทศฝรั่งเศส
* "นักบุญไอรีนพบร่างนักบุญเซบาสเตียน"ราว ค.ศ. 1650, เบอร์ลิน, ประเทศเยอรมนี"นักบุญไอรีนพบร่างนักบุญเซบาสเตียน"  
ราว ค.ศ. 1650, เบอร์ลิน, ประเทศเยอรมนี
* "นักบุญโจเซฟกับพระเยซูเมื่อยังทรงพระเยาว์", พิพิธภัณฑ์ลูฟวร์, ปารีส, ประเทศฝรั่งเศส"นักบุญโจเซฟกับพระเยซูเมื่อยังทรงพระเยาว์"  
, พิพิธภัณฑ์ลูฟวร์, ปารีส, ประเทศฝรั่งเศส
* "นักบุญทอมัส""นักบุญทอมัส"

อ้างอิง
-------

1. ↑  [*ลิงก์เสีย*] Crissy Bergeron Thesis - page 7, and note 4, quoting Thuillier p.19
2. 1 2 3  Anthony Blunt, "Art and Architecture in France, 1500–1700", 1953, Penguin

ดูเพิ่ม
-------

* ศิลปะเรอเนซองส์


คอมมอนส์ มีภาพและสื่อเกี่ยวกับ:  
**ฌอร์ฌ เดอลา ตูร์**

| * ด
* ค
* ก
จิตรกรในศิลปะตะวันตก |
| --- |
| **ทั่วไป** | จิตรกรแบ่งตามสมัย  **·**  จิตรกรแบ่งตามคริสต์ศตวรรษ  **·**  จิตรกรแบ่งตามสัญชาติ  **·**  จิตรกรแบ่งตามประเภท |
| **สมัย** | สมัยไบแซนไทน์  **·**  สมัยกอทิก  **·**  สมัยเนเธอร์แลนด์เริ่มแรก  **·**  ยุคทองของเนเธอร์แลนด์  **·**  สมัยฟื้นฟูศิลปวิทยา  **·**  สมัยฟื้นฟูศิลปวิทยาในฟลานเดอส์  **·**  สมัยฟื้นฟูศิลปวิทยาในเนเธอร์แลนด์  **·**  สมัยจริตนิยม  **·**  สมัยบาโรก  **·**  สมัยโรโกโก  **·**  ลัทธิคลาสสิกใหม่‎  **·**  สมัยจินตนิยม  **·**  ลัทธิประทับใจ  **·**  ลัทธิประทับใจยุคหลัง‎  **·**  ลัทธิสำแดงพลังอารมณ์  **·**  กลุ่มนิยมแบบก่อนราฟาเอล  **·**  ลัทธิสัญลักษณ์นิยม  **·**  ลัทธิบาศกนิยม  **·**  ลัทธิเหนือจริง  **·**  สมัยใหม่ |
| **ศตวรรษ** | คริสต์ศตวรรษที่ 13  **·**  คริสต์ศตวรรษที่ 14  **·**  คริสต์ศตวรรษที่ 15  **·**  คริสต์ศตวรรษที่ 16  **·**  คริสต์ศตวรรษที่ 17  **·**  คริสต์ศตวรรษที่ 18  **·**  คริสต์ศตวรรษที่ 19  **·**  คริสต์ศตวรรษที่ 20 |
| **หัวเรื่อง/ประเภท** | ภาพประวัติศาสตร์ (รวมศิลปะศาสนา)  **·**  ภาพชีวิตประจำวัน  **·**  ภาพเหมือน  **·**  ภาพภูมิทัศน์  **·**  ภาพนิ่งภาพพิมพ์หิน  **·**  ภาพไร้มายา  **·**  หนังสือวิจิตร  **·**  ภาพประกอบ |
| **สัญชาติ** | ชาวไทย  **·**  ชาวดัตช์  **·**  ชาวฝรั่งเศส  **·**  ชาวเฟลมิช  **·**  ชาวเยอรมัน  **·**  ชาวสเปน  **·**  ชาวออสเตรีย  **·**  ชาวอังกฤษ  **·**  ชาวอิตาลี  **·**  ชาวกรีก  **·**  ชาวอเมริกัน  **·**  ชาวสวีเดน  **·**  ชาวรัสเซีย  **·**  ชาวยูเครน |
| ปรัชญาศิลปะ **·** จิตรกรรม **·** จิตรกรที่มีบทความเกี่ยวกับงานเขียน **·** จิตรกรที่มีรายชื่องานเขียน **·** จิตรกรรมแบ่งตามยุค **·** จิตรกรรมแบ่งตามประเภท **·** จิตรกรรมแบ่งตามหัวเรื่อง
 |